Súradnice: 49°18′13″S 20°34′02″V﻿ / ﻿49,3036°S 20,5672°V﻿ / 49.3036; 20.5672

**Zálažný potok** je potok v regióne Zamagurie, v obciach Podolínec a Vyšné Ružbachy v okrese Stará Ľubovňa v Prešovskom kraji. Je pravostranným prítokom vodného toku Rieka; má dĺžku 6,2 km. Je vodným tokom V. rádu. Hydrologický identifikátor: 3-01-03-999. Geomorfologická kategorizácia: geomorfologický celok Spišská Magura, geomorfologický podcelok Veterný vrch.

Prameň
------

Pramení v nadmorskej výške 993 m n. m. v lesnom extraviláne premiešanom s trvalými trávnymi porastmi v území mesta Podolínec, na južných svahoch vrchu *Veterný vrch* s nadmorskou výškou 1 111 m n. m. neďaleko od obecnej hranice medzi obcami Podolínec a Veľký Lipník, v okrese Stará Ľubovňa v Prešovskom kraji, v geomorfologickom celku Spišská Magura, v geomorfologickom podcelku Veterný vrch.

Opis toku
---------

Od prameňa tečie juhovýchodným smerom územím mesta Podolínec, vteká na obecnú hranicu medzi obcami Podolínec a Vyšné Ružbachy, túto obecnú hranicu sleduje až do nadmorskej výšky 687 m n. m. obmýva pravým brehom les *Pálenica* v meste Podolínec, v nadmorskej výške 785 m n. m. priberá pravostranný bezmenný prítok, obmýva pravým brehom les *Zadná Laba* v meste Podolínec, v lese *Saňová* v obci Vyšné Ružbachy priberá bezmenný ľavostranný prítok pritekajúci z pasienka *Zálažné*, v nadmorskej výške 750 m n. m. priberá ďalší ľavostranný bezmenný prítok, ľavým brehom obmýva les *Saňová*, ľavým brehom obmýva les *Hájnik* v obci Vyšné Ružbachy, v nadmorskej výške 701 m n. m. priberá pravostranný bezmenný prítok, ľavým brehom obmýva úpätie vrchu *Suchá hora* s nadmorskou výškou 879 m n. m. v obci Vyšné Ružbachy, pravým brehom obmýva les a pasienok *Poľana* v obci Vyšné Ružbachy, v nadmorskej výške 680 m n. m. priberá pravostranný prítok Čertov potok, ľavým brehom obmýva les *Za môstkami* v obci Vyšné Ružbachy, pravým brehom obmýva les *Čierťaž* v obci Vyšné Ružbachy, ľavým brehom obmýva les *Ždiariky* v obci Vyšné Ružbachy, ľavým brehom vteká do intravilánu obce a obmýva areál *Ružbachy-kúpele*, v južnej časti obce Vyšné Ružbachy v nadmorskej výške 612 m n. m. v intraviláne obce Vyšné Ružbachy ústi do vodného toku Rieka ako jej pravostranný prítok.
Vodný tok *Zálažný potok* má päť prítokov.
Vodný tok *Zálažný potok* vzniká, preteká a ústi do Rieky v obciach Podolínec a Vyšné Ružbachy v okrese Stará Ľubovňa v Prešovskom kraji, v geomorfologickom celku Spišská Magura, v geomorfologickom podcelku Veterný vrch.

Pôvod názvu
-----------

Hydronymum *Zálažný potok* na území obcí Podolínec a Vyšné Ružbachy má pôvod v toponyme pasienka *Zálažné* v obci Vyšné Ružbachy, s nesystémovou alternáciou *z → ž*, z priestoru ktorého priberá prítok. Motivácia pomenovania je v polohe tohto pasienka *za lazom z pohľadu pomenúvateľa* so stredovekým toponymickým významom *druh horskej osady so skupinami domov roztrúsenými po kopcoch, kopanica*. Z toponyma *Zálažné* rozšírením o formant *-ý* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Zálažný potok* ako súčasť veľmi početnej skupiny názvov v slovenskej toponymii, najmä hydronymii.
Názov potoka *Zálažný potok* bol štandardizovaný v roku 1976. V priestore slovenskej hydronymie je to jedinečné hydronymum, bez nebezpečenstva homonymie.

Referencie
----------

1. ↑  Názvy potokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-06.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-03]
3. ↑  Priebeh vodného toku Zálažný potok v Základnej báze údajov geografického informačného systému ZB GIS. Dostupné on-line na  [cit. 2022-02-06].
4. ↑  Geografické názvy okresu Stará Ľubovňa A 10. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-196/1988 z 11.7.1988. 58 s. S. 35, 36, 43-46, 51- 53, 56. ISBN 80-85164-14-0.
5. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 12, 120, 198. 079-902-87
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 127, 128, 132, 142, 143, 154.
7. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 149. Bratislava 1977. 79-008-76.

| * z
* d
* u
Vodné toky v povodí Popradu (od Bielej po Jakubianku) |
| --- |
| 
* Čertov potok
* Dlhý potok
* Grajnica
* Heja
* Hladký potok
* Hlučiaci potok
* **Holumnický potok**
* **Jakubianka**
* Jarabinský potok
* **Kamienka**
* Komrovský potok
* Košútka
* Krížny potok
* Lackovský potok
* Lomnický potok
* Mačací potok
* Malý Lipník
* Pasterník
* Poľný potok
* **Rieka**
* Rozdiel
* Tichý potok
* Topoľový potok
* **Toporský potok**
* Vápenný potok
* **Veľký Lipník**
* Vojniansky potok
* Zálažný potok

 |
| 
Súvisiace šablóny
Vodné toky v povodí Holumnického potoka
Vodné toky v povodí Jakubianky
Vodné toky v povodí Kamienky
Vodné toky v povodí Popradu (1. časť) a (3. časť)
Vodné toky v povodí Toporského potoka
 |